Diari Oficial de la Generalitat Valenciana


Sumari del DOGV 4678, del 27-01-2004 (2004/505)

RESOLUCIÓ de 28 de novembre de 2003, del Servei Territorial d'Indústria d'Alacant, per la qual s'aprova la modificació de la declaració d'utilitat pública declarada per Resolució de data 5 de novembre de 2001, relativa a la línia elèctrica denominada LAMT 20KV Alimentació al CTC, Centre Penitenciari Fontanars al terme municipal de Villena (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/505


Data del document
:   28-11-2003

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Villena
    * empresa privada
    * pla d'urbanisme
    * subministrament d'energia elèctrica

RESOLUCIÓ de 28 de novembre de 2003, del Servei Territorial d'Indústria d'Alacant, per la qual s'aprova la modificació de la declaració d'utilitat pública declarada per Resolució de data 5 de novembre de 2001, relativa a la línia elèctrica denominada LAMT 20KV Alimentació al CTC, Centre Penitenciari Fontanars al terme municipal de Villena (Alacant). [2004/M505]
  
JUEXPR/2001/9 (ATLINE/2001/238)
  
Mitjançant Resolució d'este Servei Territorial d'Indústria i Energia, de data 13 de març de 2003, se sotmeté a informació pública la rectificació dels errors comesos en la relació concreta i individualitzada de béns i drets afectats de la Resolució de data 24 de juliol de 2001, per la qual se sotmetia a informació publica l'aprovació del projecte, l'autorització administrativa i la declaració en concret d'utilitat pública de la línia elèctrica denominada LAMT 20KV Alimentació al CTC, Centre Penitenciari Fontanars al terme municipal de Villena (Alacant).
  
Durant el període d'informació pública s'han presentat les següents al·legacions:
  
Els propietaris de la finca ALC-27, mostrant-se conformes amb les noves afeccions que s'establixen i presentant el seu full d'apreciació.
  
El propietari de la finca ALC-24 presentant el seu full d'apreciació
  
Els propietaris de la finca ALC-21, reiterant el seu full d'apreciació d'acord amb les afeccions reals que recauen sobre el terreny.
  
La totalitat de les al·legacions han sigut degudament contestades, tenint-les per efectuades per al seu moment procedimental oportú.
  
Atés que s'han respectat els drets dels particulars fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjuí de les corresponents indemnitzacions que hauran de determinar-se de mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això, este Servei d'Indústria ha resolt aprovar la modificació de la declaració en concret d'utilitat pública i la seua relació individualitzada de béns i drets, de la instal·lació elèctrica denominada LAMT 20KV d'Alimentació al CTC Centre Penitenciari Fontanars dels Alforins al terme municipal de Villena, amb les següents rectificacions dels errors comesos en la relació dels béns i drets afectats publicats en les resolucions de 24 de juliol i 7 de novembre de 2001:
  
Finca ALC-21: l'afecció de 260 metres lineals de vol i la ubicació dels suports 14 i 15 del projecte que requeia sobre la finca (polígon 65 parcel·la 5), recau sobre dos finques: sobre la citada polígon 65 parcel·la 5 (denominada en la relació acompanyada amb la resolució d'informació pública de correcció d'errors com ALC-21) que reduïx la seua afecció a 110 metres de vol i la ubicació d'un suport i sobre la finca polígon 65 parcel·la 6 (denominada en la relació acompanyada amb la resolució d'informació pública de correcció d'errors com ALC-21bis) que resulta afectada amb 150 metres lineals de vol així com amb la ubicació d'un suport.
  
Finca ALC-24, es detecta un error en la designació del polígon ressenyat en la relació de béns i drets, havent de considerar-se correcte el polígon 66 en lloc del 65 que hi apareix designat .
  
En virtut d'això l'afecció de 470 metres lineals de vol i la ubicació de tres suports recau sobre la parcel·la 13 del polígon 66 (denominada en la relació acompanyada amb la resolució d'informació pública de correcció d'errors com ALC-24), desafectant per tant la parcel·la 13 del polígon 65, i declarant nul·les totes les actuacions realitzades en el procediment respecte a esta.
  
Finca ALC-25, es detecta un error en la designació del polígon, havent de considerar-se correcte el polígon 66 parcel·la 14, en lloc del 65 parcel·la 14, amb la qual cosa les afeccions corresponents a la dita finca passen a formar part de la denominada com ALC-27 (polígon 66 parcel·la 14).
  
Finca ALC-30 (polígon 66 parcel·la 3), reduïx la seua afecció passant a resultar afectada en 325 metres lineals de vol i la ubicació dels suports 30 i 31 del projecte passant la resta de l'afecció a formar part de la finca denominada com ALC-27 (polígon 66 parcel·la 14).
  
En virtut d'això l'afecció que recau sobre la finca denominada ALC-27 (polígon 66 parcel·la 14), se fixa en 1670 metres de vol i la ubicació d'11 suports, desafectant per tant la parcel·la 14 del Polígon 65, i declarant nul·les totes les actuacions realitzades en el procediment respecte a esta.
  
Contra esta resolució, que no posa fi a la via administrativa, es pot interposar recurs d'alçada davant el director general d'Energia de la Conselleria d'Infraestructures i Transport de la Generalitat Valenciana (av. Blasco Ibáñez, núm. 50, 46329 València), en el termini d'un mes comptat a partir del dia de la seua publicació, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).